33. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 164092 της 7/12 Δεκ. 1966 (ΦΕΚ Β' 744) Περί μεταφοράς μαθήματος εις το επόμενον έτος σπουδών φοιτητών Ανωτάτης Γεωπονικής Σχολής Αθηνών. Έχοντες υπ' όψιν : 1)Την παρ. 5 της υπ' αριθ. 107/1962 πράξεως του Υπουργικού Συμβουλίου κυρωθείσης δια του υπ' αριθ. 4263/1962 Ν.Δ./τος και 2)την πρότασιν της συνελεύσεως των καθηγητών της Ανωτάτης Γεωπονικής Σχολής Αθηνών, συνεδρία 16.11.1966, αποφασίζομεν : 1.Φοιτηταί της Ανωτάτης Γεωπονικής Σχολής Αθηνών αποτυγχάνοντες εις εν μόνον μάθημα κατά την ενώπιον επιτροπής εξέτασίν των δικαιούνται να εγγράφωνται εις το επόμενον έτος σπουδών, εξεταζόμενοι εις το μάθημα τούτο κατά τας εξεταστικάς περιόδους του έτους τούτου συμπεριλαμβανομένης και της επιτροπής εις ην θα εξετάζωνται πέραν των άλλων τυχόν μαθημάτων, εις τα οποία δικαιούνται να εξετασθούν ενώπιον αυτής. 2.Οι αποτυγχάνοντες εκ νέου εις το εκ του προηγουμένου έτους οφειλόμενον μάθημα, θεωρούνται αποτυχόντες και επανεγγράφονται εις το αυτό έτος σπουδών. 3.Δια την έκδοσιν των αποτελεσμάτων δέν θα συνυπολογίζεται το ανωτέρω μάθημα εις τον συνολικόν αριθμόν των μαθημάτων του έτους εις ο μεταφέρεται. 4.Η κατά τα ανωτέρω μεταφορά μαθήματος εις το επόμενον έτος σπουδών ισχύει και δια τους φοιτητάς του Ακαδημ. Ετους 1965-66, ως και δια τους αποτυχόντας εις εν μόνον μάθημα στρατευθέντας φοιτητάς παρελθόντων ετών. 